### Beslutningstema

Det skal besluttes, hvad 0,234 ha jord af matr. 1287 Løgumkloster skal sælges til.

### Historik

[adresse], Løgumkloster Højskole, Løgumkloster Lokalråd og [adresse] har igangsat et vandløbsrestaureringsprojekt om genslyngning af det offentlige vandløb [adresse].

Ronnie Kristensen berører en del af et kommunalt ejet engareal, matr. 1287 Løgumkloster syd for Løgumkloster Kirke og [adresse], hvor genslyngningen vil efterlade et areal, som der ikke umiddelbart er noget afgang til. Der var derfor indgået en betinget lodsejeraftale med [adresse], om køb af arealet.

Kommunalbestyrelsen har den 29. august 2024 besluttet, at sælge 0,234 ha af kommunens matr. 1287 Løgumkloster uden offentlig udbud, til [adresse] for 1 kr. Salget var betinget af Ankestyrelsens tilladelse.

### Sagsfremstilling

Kommunen har modtaget Ankestyrelsens svar i sag om salg af 0,234 ha jord af kommunens matr. 1287 Løgumkloster til [adresse] (Kommunalbestyrelsens beslutning af 29. august 2024 punkt 19).

Ankestyrelsen har givet samtykke til salg uden offentligt udbud på følgende betingelser:

* *Ankestyrelsen meddeler samtykke til salg uden offentligt udbud under forudsætning af, at salget sker til markedsprisen.*
  *Det er således en forudsætning for Ankestyrelsens samtykke, at salget af den omhandlede del af kommunens ejendom sker til markedsprisen.*
  *Vi henviser til vores forhåndsudtalelse af d.d. i sagen med j.nr. 25-60188, om at Tønder Kommune ikke kan yde anlægsstøtte til fonden.*

Ankestyrelsen har i sin forhåndsudtalelse om salg af fast ejendom til en erhvervsdrivende fond for 1 krone meddelt:

* *Ankestyrelsen vurderer, at Tønder Kommune ikke lovligt kan yde anlægsstøtte til den erhvervsdrivende fond Løgumkloster Refugium.*
  *Vi vurderer samtidig, at Tønder Kommune ikke på det foreliggende grundlag kan sælge den omhandlede delejendom for 1 krone.*

På den baggrund genfremsedes sagen til politisk behandling, med henblik på beslutning om en salgspris på de 0,234 ha.

Formanden for Løgumkloster Refugium har oplyst, at de dog stadig står ved den indgåede aftale om køb af jorden, for at fremme vandløbsprojektet de selv har været medansøger til.

Forvaltningen har tidligere vurderet værdien af engjorden til 80.000 kr./ha, og at de 0,234 ha jord, del af matr. 1287 Løgumkloster sælges til [adresse] for i alt 18.720,00 kr. Handels- og matrikulære udgifter afholdes af projektøkonomien for vandløbsprojektet.

### Lovgrundlag

Bekendtgørelse om offentligt udbud ved salg af kommunens henholdsvis regionens fasteejendomme.

### Indstilling Direktionen indstiller,

at de 0,234 ha jord sælges til [adresse] for i alt 18.720 kr., svarende til en vurderet markedspris for engjord på 80.000 kr./ha., og

at indstillingen videresendes til Kommunalbestyrelsen.

**Beslutning i Økonomiudvalget den 21. august 2025, pkt. 9:**

Indstillingen anbefales.

### Beslutning

Indstillingen godkendt.

Ronny Møller (V) deltog ikke i mødet.